cyanic-selkie/wikianc huggingface dataset:
Mono (ohjelmistokehys)
Historiaa
Huhtikuussa 2011 Attachmate osti Novellin 2,2 miljardin US-dollarin hintaan, erotti Novellin aiemmin ostaman SUSE:n Novellista ja erotti satoja Novellin työntekijöitä Yhdysvalloissa. Attachmaten lakkautettua Monon kehityksen se myönsi ohjelmiston lisenssit de Icazan uudelle yritykselle Xamarin. Microsoft ilmoitti helmikuussa 2016 ostavansa Xamarinin.
Patenttiongelmat
Richard Stallman ja Free Software Foundation ovat useita kertoja varoitelleet Monon käytön olevan vaarallista Microsoftin hakemien patenttien vuoksi. FSF on suositellut ettei vapaata ohjelmistoa rakenneta Monon tai C#:n varaan.
2. marraskuuta 2006 Microsoft ja Novell tekivät sopimuksen, jonka mukaan Microsoft ei haasta Novellin asiakkaita patenttirikkomuksista.
9. heinäkuuta 2009 Microsoft ilmoitti että ECMA 334 (C#) ja ECMA 335 (CLI) -standardit saa toteuttaa vapaasti ilman lisenssivaatimuksia. .NET käsittää kuitenkin myös muita teknologioita, kuten ASP.NET, ADO.NET ja Windows Forms, joista tätä lupausta ei ole tehty.
Linux-jakelijoista:
12. marraskuuta 2014 Microsoft vapautti .NET -ympäristön ytimen ja keskeisten kirjastojen koodin avoimeksi. Lähdekoodissa Microsoft takasi suojan oikeustoimia vastaan, joita heidän patenttinsa olisivat voineet aiemmin aiheuttaa .NET Runtimea (ajonaikainen ympäristö) käytettäessä.
Maaliskuussa 2016 Microsoftin Build-blogissa ilmoitettiin että Mono uudelleenlisensoitaisiin MIT-lisenssille. Uudessa patenttilupauksessa luvattiin että mitään patentteja ei käytetä Monon käyttäjiä vastaan.
Miro Cerar
Miroslav ”Miro” Cerar (s. 25. elokuuta 1963) on slovenialainen oikeustieteen tohtori ja maansa pääministeri vuosina 2014–2018.
Varhaiset vaiheet
Cerar on suorittanut tohtorintutkinnon oikeustieteestä ja toiminut opettajana Ljubljanan yliopiston oikeustieteen tiedekunnassa. Nuorena juristina Cerar oli mukana työryhmässä vuonna 1991, jonka tehtävänä oli luonnostella Slovenian perustuslaki. Tämän jälkeen hän on ollut julkisuudessa perustuslaillisia kysymyksiä käsiteltäessä.
Poliittinen ura
Ennen valintaansa pääministeriksi Cerar ei ollut mukana puoluepolitiikassa. Hän perusti kesäkuussa 2014 Miro Cerarin puolueen (SMC) ennenaikaisia parlamenttivaaleja varten. Heinäkuun vaaleissa puolue sai 36 paikkaa 90:stä, ja elokuussa Cerar valittiin pääministeriksi. Puolueen nimi vaihdettiin maaliskuussa 2015 Moderniksi keskustapuolueeksi (, lyh. SMC).
Cerarin johtama keskusta-vasemmistolainen hallitus noudatti tiukkaa finanssipolitiikkaa onnistuen leikkaamaan alijäämää ja valtionvelkaa. Talouskriisistä kärsineen Slovenian talous kohentui Cerarin aikana selvästi, mutta kriitikoiden mukaan hallitus otti kunniaa edeltäjiensä teoista ja ei saanut toteutettua tarvittavia rakenteellisia uudistuksia.
Cerarin hallitus erosi maaliskuussa 2018 juuri ennen 3. kesäkuuta pidettäväksi tarkoitettuja parlamenttivaaleja. Vain hieman aiemmin Slovenian korkein oikeus oli mitätöinyt vuoden 2017 kansanäänestyksen Koper-Divačan-rautatiestä, joka oli ollut hallituksen tärkeimpiä projekteja. Monet näkivätkin Cerarin eron suunnitelmana nostaa Modernin keskustapuolueen heikkoja kannatuslukuja, mutta lopulta vaaleissa puolueen paikkamäärä putosi kymmeneen.
Vaalien jälkeen Marjan Šarec nousi pääministeriksi muodostaen koalitiohallituksen, johon myös Moderni keskustapuolue meni mukaan ja Miro Cerar nimitettiin ulkoministeriksi.
Sitkeä sydän – suurimmat hitit
Sitkeä Sydän – suurimmat hitit on Juha Tapion vuonna 2014 julkaistu kokoelma-albumi. Albumi nousi Suomen virallisen listan sijalle 2, ja se on saavuttanut levymyynnissä kultarajan.
Anwar Ibrahim
Anwar Ibrahim (s. 10. elokuuta 1947) on malesialainen poliitikko ja maan kymmenes pääministeri. Hän toimi Malesian varapääministerinä vuosina 1993–1998.
Sodomiasyytökset
Anwaria on syytetty useamman kerran sodomiasta. Homoseksuaaliset aktit ovat laittomia Malesiassa, ja niistä voi saada jopa 20 vuoden vankilatuomion. Syyttäjän mukaan Anwar sodomisoi miesapulaistaan, mutta tämä kielsi kaikki syytteet ja sanoi niiden olevan osa häntä kohtaan suunnattua poliittista salaliittoa. Anwar oli kuuden vuoden ajan, 1998–2004, vankilassa saatuaan tuomion sodomiasta, mutta sai lopulta anottua itsensä vapaaksi. Vapautumisensa jälkeen hän johdatti opposition vaalivoittoon vuonna 2008. Vuoden 2010 helmikuussa häntä vastaan aloitettiin uusi oikeudenkäynti. Anwar kielsi syyllisyytensä ja kutsui syytöksiä poliittisiksi.
Mahathir Mohamad vannoi virkavalansa uutena pääministerinä 10. toukokuuta 2018, johon saakka entinen hallituskoalitio Barisan National oli ollut vallassa siitä lähtien, kun Malesia itsenäistyi Britanniasta vuonna 1957. Kuningas lupsi armahtaa oppositiojohtaja Anwar Ibrahimin, jolle uusi pääministeri Mahathir oli vaalikampanjassaan luvannut järjestää armahduksen. Mahathirin ja Anwarin keskinäinen poliittinen kamppailu oli leimannut Malesian politiikkaa parin vuosikymmenen ajan. Entiset kilpakumppanit kuitenkin liittoutuivat korruptioskandaalissa ryvettyneen pitkäaikaisen pääministeri Najib Razakin kaataakseen. Anwar oli tuomittu homoseksuaalisuudesta, mutta Anwar itse on kiistänyt miessuhteet ja tuomiota on pidetty poliittisesti värittyneenä.
Toukokuussa 2018 Anwar vapautettiin kuninkaan armahduksella vankilasta, jossa hän oli ollut kolme vuotta tuomittuna korruptiosta ja homoseksualismiin liittyvästä sodomiasta. Uusi pääministeri Mahathir oli sanonut luovuttavansa vallan kahden vuoden kuluttua eli vuonna 2020 Anwarille.
Grooveshark
Joissain maissa rekisteröitymistä ei vaadittu musiikin kuuntelemiseen ja palvelua rahoitettiin mainoksilla. Halutessaan mainoksista pääsi kolmen dollarin kuukausimaksulla. Groovesharkin maksuton versio toimi kokonaan selaimessa, mutta maksulliseen versioon sisältyi työpöytäsovellus.
Groovesharkissa soitettiin 50–60 miljoonaa kappaletta kuukaudessa. Käyttäjiä oli yli 25 miljoonaa.
Universal Music Group, Sony Music Entertainment ja Warner Music Group haastoi Groovesharkin oikeuteen vuoden 2015 alussa. Palvelu suljettiin 30. huhtikuuta 2015 osana sovittelua levy-yhtiöiden kanssa.
Alkuvuodet (2007–2008)
Kolme yhdysvaltalaista opiskelijaa perusti Groovesharkin vuoden 2006 maaliskuussa. He perustivat Escape Media Group -yhtiön hallinnoimaan palvelua. EMG:llä oli toimistot Floridassa ja New Yorkissa.
Groovesharkin suljettu beetaversio julkaistiin vuoden 2007 alussa maksullisena.
Joulukuussa 2007 Escape Media Groupissa työskenteli noin 40 henkilöä, joista monet olivat floridalaisia opiskelijoita.
Vuonna 2008 EMG lopetti musiikin maksullisen latauspalvelun.
Verkkoaikakausi (2008–2015)
15. huhtikuuta 2008 palvelu avattiin Grooveshark Lite -nimellä Flash-tekniikalla toteutettuna selaimilla toimivana suoratoistopalveluna.
Vuonna 2010 Grooveshark todettiin Time-lehdessä olevan yksi 50 parhaasta verkkosivustosta. 2. joulukuuta 2010 sivusto päivitettiin HTML5-kielelle, mutta itse musiikin toisto-ohjelmisto sai HTML5-päivityksen vasta 5. syyskuuta 2012.
Palvelun sulkeminen (2015)
Huhtikuussa 2015 Grooveshark lopetti toimintansa osana useiden levy-yhtiöiden kanssa tekemäänsä sopimusta. Palvelun sulkemisen lisäksi levy-yhtiöille siirreään Grooveshark palvelun omistajuus, verkkosivusto ja asiaan kuuluvat immateriaalioikeudet.
Ilman sovittelua Escape Media Group olisi voinut saada 736 miljoonan dollarin vahingonkorvauslaskun levy-yhtiöitä vastaan käydyssä oikeustaistelussa.
Toiminta
Grooveshark antoi rekisteröityjen käyttäjien ladata sivustolle omalta tietokoneeltaan musiikkia, siksi sitä voisi verrata videopalvelu YouTubeen. Käyttäjät etsivät musiikkia hakukoneella, ja voivat kuunnella löytämiään kappaleita. Kappaleen saattoi lisätä soittolistalleen tai suosikkeihin. Kappaleen saattoi myös pienellä summalla ostaa itselleen, jolloin sen saattoi ladata milloin vain omalle koneelleen. Groovesharkin kävijät saattoivat katsoa toisten käyttäjien toimintaa, kuten kuunneltuja kappaleita ja aktiivisuutta.
Kritiikki
Sivusto sai paljon kritiikkiä laittomasta musiikin levittämisestä ja tekijänoikeuksien rikkomisesta. Sivuston ylläpitäjä ilmoitti poistavansa kaikki kappaleet, jotka levy-yhtiöt ilmoittavat laittomiksi.
Joulukuussa 2011 Sony Music Entertainment ja Warner Music Group haastoivat Groovesharkin oikeuteen tekijänoikeusrikkomuksista. Universal Music syytti, että yhtiön työntekijät ovat ladanneet palveluun yli 100 000 luvatonta kappaletta. 2009 Grooveshark ja EMI pääsivät sopimukseen musiikin jakamisesta, mutta 2012 EMI haastoi Groovesharkin oikeuteen sopimusrikkomuksesta.
Grooveshark yritti solmia musiikin käyttösopimuksia levy-yhtiöiden kanssa ja saikin sellaiset aikaiseksi kymmenien pienempien yhtiöiden kanssa. Grooveshark ajautui kuitenkin ongelmiin tiettyjen tekijänoikeusjärjestöjen ja musiikkijättien kanssa, minkä seurauksena sovellus poistettiin App Storen ja Android Marketin valikoimista. Ylläpitäjien väittivät, että palvelua vastaan esitetyt syytökset laittomuuksista olivat perättömiä.
Kymenkartanon läänin voutikunta
Kymenkartanon läänin voutikunnan perusti Ruotsin kuningas Kustaa Vaasa vuonna 1556. Voutikunnan hallintopaikka oli Kyminkartano. Voutikunnan alueeksi vakiintui 1560-luvulla silloiset Pyhtää (Pyhtää ja Ruotsinpyhtää), Elimäen neljännes (Elimäki ja Anjala), Vehkalahti (Vehkalahti ja Sippola), Valkealan lounaisosat ja Virolahti (Virolahti ja Miehikkälä). Paikallishallinnon uudistuksessa 1634 se muutettiin voutikunnasta kihlakunnaksi.
Alain Portes
Alain Portes (s. 31. lokakuuta 1961 Béziers) on ranskalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen.
Kymenkartanon läänin voutikunta
Voutikunnalla ei ole hallinnollista suoraa yhteyttä vuosina 1776–1831 toimineeseen Kymenkartanon lääniin, mutta Kymenkartanon läänin voutikunta oli myöhemmän Kymenkartanon läänin henkinen ja hallinnollinen perusta.
Rafael Alvarez Lara
Rafael Alvarez Lara (10. lokakuuta 1902 – 15. joulukuuta 1996) oli espanjalainen roomalaiskatolinen piispa. Hänet vihittiin papiksi 23. heinäkuuta 1927 ja nimitettiin Guadixin hiippakunnan piispaksi 10. kesäkuuta 1943. Piispaksi vihkiminen seurasi 24. lokakuuta. Pääkonsekraattorina toimi Agustín Parrado y García, jota avustivat Rafael García y García de Castro ja Manuel Hurtado y García.
Alvarez Lara sai 10. maaliskuuta 1965 nimityksen Mallorcan piispaksi, jona hän toimi, kunnes erosi 13. huhtikuuta 1973. Hän osallistui Vatikaanin toiseen kirkolliskokoukseen.
Kelly Rohrbach
Kelly Rohrbach (s. 21. tammikuuta 1990 New York) on yhdysvaltalainen malli ja näyttelijä. Hänet tunnetaan muun muassa viikkolehti Sports Illustratedin mallina ja C. J. Parkerin roolista elokuvassa Baywatch.
Nuoruus
Rohrbach syntyi New Yorkissa ja kasvoi Greenwichin kaupungissa Fairfieldin piirikunnassa.
Rohrbach pelasi golfia ja pääsi urheilijoille suunnatun apurahan avulla opiskelemaan Georgetownin yliopistoon. Sieltä hän valmistui vuonna 2012, jonka jälkeen Rohrbach jatkoi opintoja London Academy of Music and Dramatic Art -draamakoulussa.
Ura
Koulujen jälkeen Rohrbach on esiintynyt pienissä rooleissa muun muassa televisiosarjoissa Miehen puolikkaat, The New Normal, Rizzoli & Isles, Broad City ja Rush.
Parin Hollywood-vuoden jälkeen Rohrbach alkoi tehdä myös mallin töitä. Hän esiintyi Gapin mainoksissa vuonna 2014. Vuonna 2015 hän toimi vaatemallina Old Navylle ja uimapukumallina Sports Illustratedille. Vuonna 2015 Sports Illustrated antoi Rohrbachille "Rookie of the Year" -nimikkeen.
Vuonna 2017 Rohrbach näytteli C. J. Parkeria elokuvassa Baywatch, joka perustuu vuosina 1989–2001 esitettyyn samannimiseen televisiosarjaan.
Tabelot
Tabelot on maalaiskunta ja sen keskuskylä Nigerin Agadezin alueen Tchirozérinen departementissa. Se sijaitsee Afassassin laaksossa Aïrvuoriston korkeimman huipun Bagzanin itäpuolella noin 120 kilometriä Agadezista koilliseen. Kunnassa on 30 900 (vuonna 2010, arvio) ja kylässä 1500 asukasta (vuonna 2001, väestönlaskenta).
Tabelotin kuntaan kuuluu 45 hallintokylää, yksi perinteinen kylä, yksi pikkukylä, 20 leiriä ja 16 vedenottopaikkaa. Sen asukkaat ovat tuaregeja.
Paikallisia elinkeinoja ovat keinokasteluun perustuva puutarhaviljely ja paimentolaisten harjoittama karjanhoito. Tärkeimmät viljelykasvit ovat sipuli, valkosipuli, peruna ja taatelit. Tabelotissa pidetään myös Algeriaan suuntautuvat karjamarkkinat. Osa alueesta on täysin asumatonta autiomaata.
Deklaratiivinen muisti
Deklaratiivinen muisti on ihmisen säilömuistin osa, johon tallennetaan erilaiset tiedot ja tapahtumat; asiat, jotka voidaan tietoisuudella tavoittaa.
Deklaratiivinen muisti jakaantuu edelleen kanadalaisen Endel Tulvingin mallin mukaan semanttiseen muistiin ja episodiseen muistiin. Semanttiseen muistiin tallennetaan asiat, joiden merkitys ymmärretään, episodimuistiin puolestaan salamavalomuistojen kaltaiset muistot tapahtumista.
Tieto tallentuu deklaratiiviseen muistiin eri tavoin, esimerkiksi visuaalisina tai akustisina symboleina. Visuaalisia symboleita voivat olla muun muassa numerot ja kirjaimet.
Éric Quintin
Éric Quintin (s. 22. tammikuuta 1967 Aix-en-Provence) on ranskalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen.
Venäjän dopingskandaali
Venäjän dopingskandaali paljastui marraskuussa 2015, jolloin maailman antidopingtoimisto Wada esitti raportissaan, että Venäjällä on käytetty dopingia yleisurheilussa ja salailtu asiaa. Wada myös vaatii Venäjän sulkemista pois kansainvälisistä yleisurheilukilpailuista. Alkujaan Venäjän doping-ohjelma alkoi paljastua vuonna 2014 saksalaisen toimittajan Hajo Seppeltin paljastuksista.
Wadan raportin mukaan Moskovan dopinglaboratorion johtaja Grigori Rodtšenkov tuhosi yli 1 400 näytettä vähän ennen kuin Wadan edustajat tulivat. Doping on ollut Wadan mukaan laajamittaista ja järjestelmällistä, ja se on ollut Venäjän urheiluviranomaisten tiedossa. Asiaan on sotkeutunut myös Venäjän turvallisuuspalvelu FSB, joka on valvonut dopinglaboratorion toimintaa ja uhkaillut sitä.
Joulukuussa 2017 paljastui myös, että Venäjän naisten jääkiekkomaajoukkue oli käyttänyt kiellettyjä aineita Sotšin kisoissa.
Kansainvälinen olympiakomitea päätti joulukuun 2017 alussa sulkea Venäjän ulos Pyeongchangin olympialaisista. Yksittäiset venäläisurheilijat voivat päästä talviolympialaisiin, jos he pystyvät todistamaan, etteivät he ole olleet Venäjän dopingohjelman alaisuudessa.
KOK langetti 43 venäläiselle elinikäisen kilpailukiellon dopingin käytöstä, mutta urheilijat valittivat urheilun kansainväliseen vetoomustuomioistuimeen CASiin. CAS hyväksyi 28 valitusta ja sanktiot kumottiin. 11 urheilijalta rangaistuksia lievennettiin. Kansainvälisen olympiakomitean KOK:n puheenjohtaja Thomas Bach on arvostellut CASin päätöstä jyrkin sanoin: "... päätöksellä voi olla vakavia kielteisiä seurauksia tulevaisuuden antidoping-työlle".
Anton Šťastný
Anton Šťastný (s. 1959 Bratislava, Tšekkoslovakia) on entinen jääkiekkoilija. Anton pelasi oikeana hyökkääjänä. Anton pelasi Tšekkoslovakian maajoukkueessa 1970-luvulla. Hänen veljensä Marian ja Peter olivat myös huipputason jääkiekkoilijoita.
Venäjän dopingskandaali
Itävallan ja Norjan poliisien yhteisessä ratsiassa kävi huhtikuussa 2018 ilmi, että Kansainvälisen ampumahiihtoliiton IBU:n puheenjohtaja Anders Besseberg ja pääsihteeri Nicole Resch olivat ottaneet Venäjän antidoping-toimistolta vastaan rahaa vastineeksi venäläisurheilijoiden dopinginkäytön peittelystä. Molemmat erosivat huhtikuussa 2018.
Anton Šťastný
Anton Šťastný pelasi Tšekkoslovakian joukkueessa vuoden 1980 olympiaturnauksessa USA:n Lake Placidissa yhdessä veljiensä Marianin ja Peterin kanssa. Anton ja Peter loikkasivat turnauksen jälkeen Kanadaan, koska se oli tuohon aikaan ainoa mahdollisuus päästä sosialistisesta Tšekkoslovakiasta länteen ja NHLään. Kolmas veli Marian seurasi perässä vuoden myöhemmin. Anton pelasi NHL:ssa Quebec Nordiquesin joukkueessa vuodesta 1980 vuoteen 1989 ja siirtyi sen jälkeen Sveitsiin. Kolmen Sveitsissä pelatun kauden jälkeen Anton siirtyi uransa viimeiseksi vuodeksi itsenäistyneen Slovakian Extraliigaan HC Slovan Bratislavan riveihin. Hän pelasi myös Slovakian maajoukkueen paidassa Telehockeycupissa 5 ottelua ja teki niissä kuusi tehopistettä.
Venäjän dopingskandaali
Toukokuussa 2018 Venäjän urheilujohtajat myönsivät, että Venäjällä käytettiin dopingia systemaattisesti, mutta kiistivät sen olleen valtiojohtoinen.
Anton Šťastný
Peliuransa jälkeen Anton Šťastný valmensi yhden vuoden sveitsiläistä alasarjajoukkuetta HC Star Lausannea. Antonilla on sekä Slovakian että Sveitsin kansalaisuus.
Venäjän dopingskandaali
Mihail Prohorov ja lahjontasyytökset
Joulukuussa 2017 uutisoitiin, että Moskovan antidopinglaboratorion entinen johtaja Grigori Rodtšenkov on kertonut valaehtoisessa todistuksessa, että oligarkki ja Venäjän ampumahiintoliiton silloinen puheenjohtaja Mihail Prohorov on lahjonut ampumahiihtäjä Irina Starikia. Rodtšenkovin mukaan Prohorov maksoi miljoonia Venäjän ruplia Starikille, jotta hän ei paljastaisi Venäjän valtiojohtoista dopingohjelmaa. Ollessaan Venäjän ampumahiihtoliiton puheenjohtajana Prohorov linjasi Sotšin olympialaisiin korkeat tavoitteet. Hän lupasi jopa erota, jos Venäjä ei voittaisi kotiolympialaisistaan vähintään kahta kultaa. Rodtšenkovin todistus oli keskeinen Kansainvälinen olympiakomitean päätöksessä sulkea Venäjä ulos Etelä-Korean olympialaisista.
IFK Göteborg
IFK Göteborg on Ruotsin suurimpia jalkapalloseuroja AIK:n, Malmö FF:n ja Hammarbyn ohella.
Savela (Helsinki)
250px|right|thumb|Savela. Savela on parintuhannen asukkaan asuinalue Koillis-Helsingissä, pääradan ja Vantaanjoen välissä, Pukinmäen kaupunginosassa.
Historiaa
thumb|Savelan puutaloaluetta kevättalvella 1974 Savela eli Savikylä on perustettu Pukinmäen kartanon Söderäng- eli Eteläniitty-nimiselle alueelle vuosien 1907-1912 välisenä aikana. Suunnitelmissa oli palstoittaa pienempiä tontteja junaradan eteläpuolelta Savelasta suomenkielisille työläisille. Radan pohjoispuolella Pukinmäessä tuli myyntiin suurempia tontteja ruotsinkieliselle herrasväelle. Kielijako ei kuitenkaan toteutunut aivan suunnitelmien mukaan.
Savelan maaperä on hyvin savista, mistä juontuu alueen nimikin. Tonttien alla saattaa olla savea jopa 30 metriä. Ensimmäiset talot olivat puisia omakotitaloja. Vuoden 1942 rakennussuunnitelmassa alue vahvistettiin asuinalueeksi. 1960-luvulla vanhat talot olivat jo rappeutuneet. Alueelta puuttui kunnallistekniikka ja se oli Vantaanjoen tulva-aluetta. Savelaa uhkasikin 1960- ja 1970-luvun vaihteessa kaavoitus osittain viheralueeksi ja omakotitonttien joutuminen kaupungille. Lopulta alue muutettiin kuitenkin omakotialueesta kerrostaloalueeksi.
1980- ja 1990-luvuilla alueelle on rakennettu lähinnä matalia kerrostaloja.
IFK Göteborg
IFK Göteborg on ainoa ruotsalainen ja pohjoismaalainen seura, joka on kyennyt voittamaan eurocupkilpailun, ja sen se on tehnyt peräti kahdesti voitettuaan UEFA Cupin vuosina 1982 ja 1987. Tällä hetkellä IFK pelaa Ruotsin korkeimmalla sarjatasolla Allsvenskanissa, jossa se on säilynyt vuodesta 1977 lähtien. Ruotsin jalkapallomestaruuden IFK on voittanut 18 kertaa, viimeksi vuonna 2007.
Seura pelaa kotiottelunsa Gamla Ullevi -stadionilla.
Joukkue kaudella 2020
''Päivitetty 11. joulukuuta 2020.''
Entisiä valmentajia
''Päivitetty 8. heinäkuuta 2021.''
Suomalaisia IFK:ssa
''Päivitetty 8. joulukuuta 2021.''
Venäjän dopingskandaali
Mihail Prohorov ja lahjontasyytökset
Rodtšenkov on kertoi todistuksessaan, että vajaat kaksi viikkoa ennen Sotšin olympialaisia hän sai puhelun Venäjän olympiadelegaation puheenjohtaja Aleksandr Kravtsovilta. Kravtsov kertoi tuolloin Rodtšenkoville, että Starik ja Jekaterina Jurjeva olivat jääneet kiinni kiellettyjen aineiden käytöstä, ja kansainvälinen ampumahiihtoliitto oli asettanut heidät kilpailukieltoon. Rodtšenkovin mukaan tämän jälkeen Venäjän maajoukkueen urheilijoiden valmistautumisesta vastaavan järjestön johtaja Irina Rodionova kertoi hänelle, että Starik uhkasi kiinni jäämisen jälkeen paljastaa dopingin käyttönsä taustat. Starik – jolta oli odotettu mitalin voittamista Sotšin kisoista – oli halukas kertomaan, kuinka Venäjän dopingjärjestelmä toimi: Stanislav Dmietrjev toimitti venäläisurheilijoille EPO-hormonia.
Rodtšenkovin mukaan Rodionova kertoi hänelle, että Prohorov on hoitanut asian ja maksanut miljoonia ruplia Starikille hiljaisena pysymisestä. Starik ei koskaan kertonut julkisuudessa Venäjän dopingohjelmasta. Rodtšenkovin asianajajan mukaan Rodionovan antama tieto oli luotettavaa.
Hypokalsemia
Hypokalsemia tarkoittaa epänormaalin matalaa kalsiumpitoisuutta veressä. Aikuisilla ihmisillä hypokalsemiana voidaan pitää tilaa, jossa kalsiumia on alle 2,1 millimoolia per litra veriseerumia (mmol/l) eli alle 8,4 milligrammaa per desilitra (mg/dl). Aikuisilla normaali seerumin kalsiumpitoisuus on noin 2,1–2,6 mmol/l (8,4–10,4 mg/dl).
Hypokalsemia voi olla oireeton riippuen sen vakavuudesta. Eritoten nopeasti kehittyneessä hypokalsemiassa voi ilmetä oireita, joita ovat lihasten nykiminen, ihon kihelmöinti ja tunnottomuus. Vakavassa hypokalsemiassa voi ilmetä esimerkiksi lihaskouristuksia tai rytmihäiriö.
Yleisimpiä hypokalsemian syitä ovat D-vitamiinipuutos (usein syy on vähäinen saanti tai imeytymishäiriö), lisäkilpirauhasen vajaatoiminta (usein kirurgisen leikkauksen tai autoimmuunisairauden kautta) tai munuaisten vajaatoiminta. Muitakin syitä on. Hypokalsemia ilmenee arviolta noin 18–28 prosentilla sairaalahoidossa olevista ja jopa 85 prosentilla tehohoitoon päätyneistä.
Pseudohypokalsemia
Pseudohypokalsemia tarkoittaa alhaista veriseerumin kalsiumpitoisuutta, joka ei johdu hypokalsemiasta. Seerumikokeen hypokalsemiasta kertova tulos on siis tällöin väärä. Seerumin kalsiumista iso osa on kiinni muun muassa seerumin albumiinissa ja noin 50 prosenttia on sitoutumattomana eli "ionisoituneena" kalsiumina. Seerumista mitataan usein näiden kokonaispitoisuus. Jos albumiinia on vähän vaikkapa aliravitsemuksen tai kirroosin takia, on seerumin kalsiumpitoisuus alhainen, vaikka siihen sitoutumattoman ionisoituneen kalsiumin pitoisuus veressä olisi normaali. Vain ionisoitunut kalsium on biologisesti toiminnollinen ja sen puutos aiheuttaa hypokalsemian oireet. Siksi ionisoituneen kalsiumin pitoisuus on seerumin kokonaiskalsiumia olennaisempi ja tarkempi hypokalsemian mittari. Ionisoituneen kalsiumin pitoisuus aikuisilla normaalisti noin 1.15–1.33 mmol/l sekä seerumissa että veriplasmassa.
Oireet
Aikuisilla ihmisillä hypokalsemiaa voidaan pitää
Hypokalsemia voidaan tunnistaa Chvostekin kokeella. Tässä havaittu kasvojen lihassupistus kuitenkin ilmenee noin 10 prosentilla terveistä, eikä sitä ilmene kaikilla hypokalsemiaa potevilla. Jopa 94 prosentilla hypokalsemiaa potevista ilmenee Trousseaun ilmiö, joka on harvinainen terveillä. Sydänkäyrässä voi ilmetä QT-välin pidentymistä, muutoksia QRS-kompleksissa ja ST-välissä, jotka muistuttavat sydäninfarktia.
Syyt
Kalsiumin pitoisuuksia veressä lisäävät esimerkiksi D3-vitamiinista munuaisissa tuotettu kalsitrioli ja lisäkilpirauhasen tuottama parathormoni (PTH). Näiden aineiden tai elinten toimintaa heikentävät asiat voivat johtaa hypokalsemiaan. Hypokalsemia ilmenee siksi useimmin liian vähäisen D-vitamiinien saannin tai imeytymisen takia. Jälkimmäisessä syynä voi olla esimerkiksi oireileva keliakia. Yleinen syy on myös leikkauksen tai autoimmuunisairauden aiheuttama lisäkilpirauhasen vajaatoiminta. Munuaisten vajaatoiminta on myös yleinen syy hypokalsemialle. Munuaisten vajaatoiminnassa muun muassa kalsitriolin tuotto vähenee, fosforin poistuminen kehosta vähenee ja ilmenee hyperfosfatemiaa. Fosfori muodostaa kalsiumin kanssa suoloja pehmytkudoksiin alentaen veren kalsiumpitoisuutta.
Muita syitä hypokalsemialle ovat
Hesperomeles
Hesperomeles on eteläamerikkalainen ruusukasvien heimoon kuuluva kasvisuku, jonka lajit ovat ikivihreitä puita. Suvulla ei ole suomenkielistä nimeä.
Luokittelu
Suku Hesperomeles on joskus sisällytetty yhdessä tulimarjojen (Pyracantha) kanssa sukuun Osteomeles. Osteomeles-suvun lajeilla on kuitenkin merkittäviä eroja Hesperomelesiin; näihin kuuluvat mm. Osteomelesien kerrannaiset lehdet. Uusimmat molekyylibiologiset tutkimukset viittaavat siihen, että Hesperomeles onkin vain kaukaista sukua Osteomelesille ollen sen sijaan Crataegus–Mespilus - kladin sisarkladi.
Femto
Femto (tunnus f) on SI-järjestelmän kerrannaisyksikön etuliite, joka tarkoittaa tuhannesbiljoonasosaa (10-15). Esimerkiksi femtoampeeri (fA) on tuhannesbiljoonasosa ampeeria (A) ja siten
Hesperomeles
Lajeja
Catalogue of Lifen mukaan suku sisältää seuraavat lajit:
Klaipėdan lääni
Klaipėdan lääni on yksi Liettuan kymmenestä läänistä. Lääni sijaitsee maan länsiosassa ja se on Liettuan ainoa lääni, jolla on merenrantaa. Läänin keskus on Klaipėda, Liettuan tärkein satamakaupunki. Klaipėdan läänissä on arviolta 324 618 asukasta (vuonna 2016) ja sen pinta-ala on 5 209 neliökilometriä.
Liettua joutui luovuttamaan Klaipedan Saksan valtakunnalle 22. maaliskuuta 1939 kello 5. Toisen maailmansodan jälkeen Klaipėda seutuineen palautui Liettualle, Liettuan sosialistiselle neuvostotasavallalle.
Oriveden Opisto
Oriveden Opisto on nykyisin Tampereella sijaitseva vuonna 1909 perustettu kansanopisto, joka tunnetaan erityisesti kuvataiteen, musiikin ja kirjoittamisen opetuksesta. Opisto aloitti toimintansa Keski-Hämeen kansanopiston nimellä Längelmäen Länkipohjassa. Se muutti Oriveden kirkonkylään vuonna 1910. Nimi Oriveden opisto otettiin käyttöön 1928.
Laurent Munier
Laurent Farci Munier (s. 30. syyskuuta 1966 Lyon) on ranskalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen.
Oriveden Opisto
Opisto on sitoutumaton ja erityisesti taiteisiin keskittynyt aikuisoppilaitos. Talven opintolinjoilla voi opiskella musiikkia, kuvataiteita, kirjoittamista, visuaalista pelisuunnittelua, peliteknologiaa ja elektronista urheilua. Opistolla on lisäksi kirjoittamisen, kuvataiteen, musiikin ja luovan hyvinvoinnin kesä- ja lyhytkursseja sekä kirjoittamisen verkkokursseja ja monimuotokoulutuksia. Opiston kirjoittajakoulutus on muodostunut valtakunnallisesti merkittäväksi.
Opistossa toimi kirjoittajalukio 1997 alkaen. Syksystä 2015 se siirtyi Oriveden kaupungin lukion vastuulle.
Opisto perustettiin vuonna 1909. Kansanvalistusseuran omistukseen se tuli vuonna 1946. Vuodesta 1953 Oriveden Opiston osana on toiminut Klemetti-Opisto, jossa on koulutettu muun muassa kuoronjohtajia ja järjestetty nuorten musiikkileirejä. Sen nimissä toimii myös kamarikuoro. Klemetti-opisto oli aiemmin järjestämässä Lappeenrannan laulukilpailua.
Oriveden ja Voionmaan opisto aikoivat yhdistyä vuoden 2015 alussa. Neuvottelut eivät kuitenkaan johtaneet tulokseen.
Oriveden Opisto liitettiin Ahlmanin ammattiopistoon 1.1.2015. Kesällä 2018 Oriveden Opiston koko toiminta siirtyi Ahlmanille Tampereelle.
Verilöylykomitea
Komitean tehtävä ja kokoonpano
Komitean tehtävät ja valtuudet määriteltiin 17. toukokuuta 1988 säädetyllä lailla. Aikaa komitealle viedä työnsä loppuun annettiin alkuaan 18 kuukautta, mutta tutkimusten laajetessa aikarajaa siirrettiin eteenpäin useita kertoja.
Tehtävään kuului yleisimmällä tasolla maan sisäisen terrorismin vastaisen taistelun tulosten ja ajankohtaisen tilanteen selvittäminen. Lisäksi komitean tulisi muun muassa selvittää, mitkä tekijät olivat estäneet verilöylyistä vastuussa olevien henkilöiden tunnistamisen. Komitean tulisi myös laajentaa sitä kuvaa tapahtumista, jonka aikaisemmin toimineen ns. ensimmäisen Morokomitean keräämät tiedot olivat antaneet.
Komitean kokoonpanoksi määrättiin 20 kansanedustajaa parlamentista ja 20 senaatista, ja lisäksi puheenjohtaja, jonka valitsivat yhdessä parlamentin tai senaatin jäsenten joukosta näiden puhemiehet.
Toiminta ja tulokset
Komitean kuultavaksi kutsuttiin suuri määrä henkilöitä alkaen ministeritasolta ja toisessa päässä aina tuomittuihin terroristeihin asti. Myös poliiseja, oikeuslaitoksen tuomareita ja salaisen palvelun virkamiehiä kuultiin näiden vuosien aikana. Komitean työn tärkeimmäksi tulokseksi jäivätkin näiden kuulustelujen pöytäkirjat, joita on käytetty useiden lyijyvuosien tapahtumia käsittelevien teosten lähteinä. Verilöylykomitean toiminta päättyi huhtikuussa 2001. Mitään lopullista mietintöä komitea ei koskaan julkaissut.
Ananakset
Ananakset eli käpyananakset (Ananas) on kasvisuku, joka kuuluu ananaskasvien (Bromeliaceae) heimoon. Sen kuuluisin edustaja on pääasiassa ravintokasvina käytetty (hedelmä)ananas (Ananas comosus). Sitä kuten eräitä muitakin suvun muotoja voidaan pitää myös huonekasveina.
Grayling
Grayling (holikachuk: Sixno' Xidakagg) on kaupunki Yukonjoen länsirannalla Alaskassa. Vuoden väestönlaskennassa sen asukasluku oli 194. Näistä etnisesti 87,1 prosenttia edusti Amerikan alkuperäiskansoja.
Vuodesta 1977 lähtien parittomina vuosina Iditarod-koiravaljakkokilpailu on kulkenut Graylingin kautta. Se on tarkastusasema Anvikin jälkeen ja ennen Eagle Islandia.
Koutokeinon lentokenttä
Koutokeinon lentokenttä on entinen Norjan ilmavoimien lentopaikka, joka sijaitsee hieman pohjoiseen Koutokeinon keskustaajamasta Finnmarkin läänissä. Paikallisten mielenkiintona on jo pitkään ollut lentokentän varustaminen pienoislentokentäksi.
Allan Christensen
Allan Hugo Norman Rahr Christensen (30. syyskuuta 1923 – 8. syyskuuta 1961) oli tanskalainen ampuja. Hän kilpaili vuoden 1952 kesäolympialaisissa ja sijoittui siellä trapissa 31. sijalle. Hän oli Merethe Jensenin isoisä.
Raisio Oakmen
Raisio Oakmen on vuonna 1998 perustettu amerikkalaisen jalkapallon erikoisseura. Seura perustettiin alun perin Piikkiöön ja nimettiin Oakmeniksi paikkakunnalla sijaitsevan Suomen vanhimman tammen mukaan. Kaudet 2003-2011 joukkueen kotipaikkana oli Lieto ja kaudesta 2012 eteenpäin Raisio. Kaudella 2015 seuran edustusjoukkue pelaa amerikkalaisen jalkapallon II-divisioonassa.
Lieto Oakmen
Lietoon muutettiin alun perin parempien toimintaedellytysten vuoksi. I-divisioonasta II-divisioonaan päättyneestä kaudesta 2005 alkoi kuitenkin miehistö- ja valmennuspoliittiset ongelmat, jotka kärjistyivät kausilla 2006-2007 jolloin peleihin oli vaikea saada edes kentällistä miehistöä. Kaudesta 2008 seura on kuitenkin jälleen osoittanut uutta tulemista. Kaudella 2009 Oakmenillä oli ensimmäistä kertaa myös juniorijoukkue, kun Oakmenin ja Salo Scorpionsin yhteinen projekti, Lieto/Salo Raptors, osallistui A-nuorten SM-sarjaan. Kausi 2009 oli myös ensimmäinen kausi, kun joukkue pääsi mukaan pudotuspeleihin, jossa se kuitenkin kärsi tappion Sipoo Bulldogsille. Kaudella 2010 Oakmen pääsi jälleen pudostuspeleihin, mutta hävisi välierissä sarjan lopulta voittaneelle Kuopio Steelersille. Kaudella 2011 seuran edustusjoukkueen kausi päättyi runkosarjaan.
OakLadies
Raisio Oakmenin naisten joukkue OakLadies perustettiin syksyllä 2012. Se osallistui naisten I-divisioonaan ensimmäistä kertaa kaudella 2013. OakLadies haki SM-sarjaan seuraavaksi kaudeksi ja sai sarjapaikan. Joukkue hävisi kaudella 2014 kaikki ottelunsa ja putosi I-divisioonaan.
Junioritoimita
Lieto Oakmen ja Salo Scorpions aloittivat 2008 yhteisen juniorijoukkueen. Joukkueen nimeksi tuli Lieto/Salo Raptors, jonka pelaajat valitsivat ensimmäisellä harjoitusleirillä 2009. Raptors oli A-juniorijoukkue, joka pelasi ikäluokkansa SM-sarjassa 2009 ja 2010.
Kaudella 2011 Oakmen perusti omista A-junioreista koostuvan joukkueen, joka pelasi A-junioreiden 1-divisioonassa. Seuralla oli A-juniorijoukkue vain kyseisenä vuonna. Seuraavana vuonna käynnistyi junioritoiminta alemmissa ikäluokissa.
Mud Bowl
Oakmen ja Salo Scorpions ovat pelanneet kauden päätöstapahtuman Mud Bowlin vuodesta 2008. Aluksi tapahtuma oli tarkoitettu juuri perustetun Scorpionsin uusien pelaajien "sisäänajamiseksi", mutta jo seuraavalla kaudella ottelusta muodostui perinne. Ottelun voittaja saa vuosittain haltuunsa "Bagatelle Trophyn".
40 kaikkien aikojen Rölli-laulua
40 kaikkien aikojen Rölli-laulua on vuonna 2001 julkaistu kahden CD:n kokoelmalevy Allu Tuppuraisen näyttelemän Rölli-peikon lauluista.
Proseduraalinen muisti
Proseduraalinen muisti (myös taitomuisti) on ihmisen säilömuistin osa, joka huolehtii fyysisten ja motoristen taitojen muistamisesta. Monet proseduraalisen muistin tiedoista ovat tietoisuudesta riippumattomia, kuten esimerkiksi käveleminen. Proseduraalisen muistin tieto ilmeneekin usein juuri suorituksissa.
Me vaadimme
Me vaadimme -julistus oli Suomen Sosialidemokraattisen Puolueen puoluejohdon 1. marraskuuta 1917 julkaisema ohjelma, jossa vaadittiin saattamaan voimaan valtalain, ryhtymään uudistamaan virkamieskuntaa ja oikeuslaitosta, uuden senaatin eroamista, torpparien vapauttamista isäntien vallasta sekä kahdeksan tunnin työaikalain ja kunnallislakien vahvistamista. Me vaadimme -julistuksen vaatimukset tiedettiin jo etukäteen sellaisiksi, että porvarillinen eduskunta ja E. N. Setälän tynkäsenaatti hylkäävät ne. Sisällissota häämötti, sillä samana päivänä, kun Me vaadimme -julistus oli esillä eduskunnassa, sosialidemokraattien puoluetoimikunnan kokous käsitteli vallankumoussuunnitelmaa.
Ohjelman suunnittelivat lähinnä O. W. Kuusinen, Edward Gylling ja Oskari Tokoi. Ohjelman hyväksymistä edistämään, ikään kuin sisällissodan esinäytöksenä, puhkesi yleislakko.
Ohjelma hävisi 9. marraskuuta vuonna 1917 eduskunnassa pidetyssä äänestyksessä porvarillisten puolueiden ehdotukselle väliaikaisen valtiohoitajakunnan asettamiseksi, mitä taas sosiaalidemokraatit arvostelivat keisarillisen vallan siirroksi kolmimiehiselle toimikunnalle. Äänestyksellä ratkaistiin väliaikaisesti kysymys ylimmän vallan haltijasta Suomessa, kun Venäjän väliaikainen hallitus oli juuri pari päivää aiemmin syrjäytetty Lokakuun vallankumouksessa. Ohjelman esitti uudelleen eduskunnan käsiteltäväksi sosialidemokraattinen eduskuntaryhmä 12. marraskuuta, mutta sitä ei otettu käsiteltäväksi, mitä puhemies Johannes Lundson perusteli sillä, ettei se täyttänyt muodollisia vaatimuksia.
Suomen Ammattijärjestön edustajakokous vaati 12. marraskuuta, että eduskunnan oli "käskettävä senaatin heti julkaisemaan” valtalain, kunnallislait, kahdeksan tunnin työaikalain sekä muut valtalain nojalla hyväksytyt lait. Vaatimukseen liittyi uhkaus, että ellei näin tapahdu, alkaa yleinen suurlakko, jonka puhkeamisesta vastuu jäisi yksinomaan porvarien kannettavaksi. Suurlakkoa johtamaan oli jo valittu vallankumouksellinen keskusneuvosto.
Eduskunta hyväksyi osan Me vaadimme -julistuksen vaatimuksista. Kunnallislait ja kahdeksan tunnin työpäivä hyväksyttiin ja myös vahvistettiin eduskunnan aamuyöllä 16. marraskuuta pitämässä istunnossa.
Ohjelmaa on pidetty pyrkimyksenä vallankumoukselliseen tilanteeseen ja yhtenä vaiheena vallan otossa. Sisällissodan jälkeen Me vaadimme -julistuksen puolesta äänestämistä eduskunnassa pidettiin maanpetoksellisena toimintana, minkä perusteella sosiaalidemokraattisille kansanedustajille tuomittiin vankeusrangaistuksia. Toisaalta on katsottu, että se oli monilta osilta puhdasta realismia, sillä työttömyys oli suurta ja elintarvikepula paheni.
Julistuksen sisältö
Aluksi julistuksessa arvosteltiin porvarillisten puolueiden harjoittamaa politiikkaa ja Venäjän väliaikaista hallitusta. Työväelle ei oltu tehty myönnytyksiä ja eduskunnan hajottamisella oli astuttu laittomuuden tielle sekä määrätty toimitettavaksi laittomat vaalit. Sen jälkeen julistuksessa esitettiin ohjelma, jonka kiireellistä toteuttamista vaadittiin. Elintarvikekurjuutta oli vastustettava, työttömyys oli torjuttava, kunnallinen sortovalta oli poistettava (mikä tarkoitti kunnallislakien vahvistamista), virkavaltaisuus oli kukistettava, kahdeksan tunnin työaikalaki oli saatettava voimaan, torpparivapautus oli aloitettava, vanhuus-, työkyvyttömyys- ja sairausvakuutuksen valmisteluihin oli ryhdyttävä, yleinen verotusuudistus oli toimeenpantava, valtalaki oli julkaistava noudatettavaksi, Suomen ja Venäjän väliset suhteet oli järjestettävä sopimuksella sillä tavoin, kuin sosiaalidemokraattiselta taholta aikaisemmin oli esitetty. Samalla esitettiin luonnos Suomen ja Venäjän väliseksi sopimukseksi. Julistus päättyi vaatimukseen, että heti, kun siinä esitetyt vaatimukset oli toteutettu, Suomen kansalle oli annettava tilaisuus valita kansalliskokous säätämään uusia perustuslakeja ja muita perustavia uudistuksia. Kansalliskokouksella oli oleva korkein ja rajoittamaton valta kaikissa maan asioissa. Asiat oli siinä ratkaistava yksinkertaisella äänten enemmistöllä. Äänioikeus kansalliskokouksen vaalissa oli oleva 20 vuotta täyttäneillä.
Maasin luonnonpuisto
Maasin luonnonpuisto (Máze naturreservat) on luonnonpuisto Norjan Koutokeinossa. Luonnonpuisto kattaa 0,231 km² ja se sijaitsee Koutokeinojoen länsipuolella. Se perustettiin vuonna 2007.
Paul von Hase
Paul von Hase (24. heinäkuuta 1885 Hannover – 8. elokuuta 1944 Berliini) oli saksalainen upseeri ja Berliinin kaupunginkomendantti toisen maailmansodan aikana natsi-Saksassa. Hän osallistui sodassa Puolan ja Ranskan valtauksiin. Arvoltaan hän oli kenraalimajuri. Hase otti osaa heinäkuun 20. päivän salaliittoon yhdessä Claus von Stauffenbergin ja toisten kanssa. Salaliiton epäonnistuttua hänet vangittiin, tuomittiin kuolemaan ja hirtettiin Plötzenseen vankilassa.
Paul von Hase oli teologi Dietrich Bonhoefferin ja tämän sisarusten serkku.
Audrey Esparza
Audrey Esparza (s. 4. maaliskuuta 1986 Laredo, Texas) on yhdysvaltalainen näyttelijä. Hänet tunnetaan Tasha Zapatan roolista televisiosarjassa Blindspot.
Nuoruus
Esparza syntyi Laredon kaupungissa Texasissa. 18 -vuotiaana hän muutti New Yorkiin ja siirtyi opiskelemaan teatteria New Yorkin yliopistossa.
Ura
Ensimmäisen roolin näyttelijänä Esparza teki vuonna 2011 suoraan televisioon julkaistussa komediaelokuvassa Family Practice. Hän on tehnyt pieniä rooleja muun muassa televisiosarjoissa Americans, Pahan jäljillä, Blue Bloods, Kultapoika ja Rouva Ministeri.
Vuonna 2015 Esparza valittiin päärooliin rikosdraamasarjaan Blindspot.
Meksikonaranen
Meksikonaranen (Forpus cyanopygius) on Meksikon kotoperäinen papukaija. Lajista tunnetaan kaksi alalajia, joista cyanopygius elää Meksikon länsiosissa ja insularis rannikon edustan Tres Marías Islassaarella. Sen holotyypin kuvaili Charles de Souancé Luoteis-Meksikosta 1856.
Täydellinen loma
Täydellinen loma on Blake Edwardsin ohjaama yhdysvaltalainen komediaelokuva vuodelta 1958. Armeijakomedian pääosissa ovat Tony Curtis ja Janet Leigh. Muissa rooleissa nähdään Keenan Wynn ja Linda Cristal.
Täydellistä lomaa kuvattiin pääasiassa Kaliforniassa, Los Angelesin Universal Cityssä. Elokuvan kuvaukset alkoivat tammikuussa 1958 ja päättyivät 19. helmikuuta 1958. Elokuvan tuottajana toimi Robert Arthur Universal Picturesille. Elokuvan oli käsikirjoittanut Stanley Shapiro. Täydellinen loma sai ensi-iltansa lokakuussa vuonna 1958 Yhdysvalloissa ja Suomessa elokuva julkaistiin 20. helmikuuta vuonna 1959. Yhdysvalloissa ja Kanadassa elokuva tuotti 2,3 miljoonaa dollaria.
Täydellinen loma sai parhaan musikaali- tai komediaelokuvan Golden Globe -ehdokkuuden vuonna 1959. Samana vuonna elokuva oli ehdolla myös parhaan komediaelokuvan Laurel-palkintoon. Ohjaaja Edwards ja käsikirjoittaja Shapiro tekivät seuraavana vuonna 1959 toisen yhteistyöprojektin, Operaatio Alushame, jonka pääosissa ovat Tony Curtis ja Cary Grant.
Juoni
Kun naisseuraa kaipaavat sotilaat alkavat käyttäytyä levottomasti, ongelma ratkaistaan arpomalla yksi miehistä unelmalomalle Pariisiin. Lomaseuraksi on luvassa pin-up-tyttö Sandra Roca (Linda Cristal). Mukana seuraava kaunis armeijapsykologi (Janet Leigh) yrittää pitää pariskunnan pois sängystä.
Air
Air on ranskalainen yhtye, jonka muodostavat Nicolas Godin ja Jean-Benoît Dunckel. Se on perustettu vuonna 1995.
Yhtye nousi suuren yleisön tietoisuuteen levyllään Moon Safari, joka julkaistiin vuonna 1998. Vuonna 2000 Air teki soundtrackin Sofia Coppolan elokuvaan Virgin Suicides. Seuraavana vuonna yhtye julkaisi odotetun toisen pitkäsoittonsa 10,000Hz Legend. Siitä julkaistiin myös remix-albumi nimeltään Everybody Hertz vuonna 2002. Air julkaisi neljännen albuminsa Talkie Walkie helmikuussa 2004 ja viidennen albuminsa Pocket Symphony maaliskuussa 2007.
Airin musiikissa on kuultavissa vaikutteita muun muassa jazzista, 70-luvun syntetisaattorisoundista, krautrockista ja psykedeelisestä rockista, kuten Pink Floydista.
Jake E. Lee
Jake E. Lee, oikealta nimeltään Jakey Lou Williams (s. 15. helmikuuta 1957) on yhdysvaltalainen kitaristi. Hän tuli tunnetuksi Ozzy Osbournen kitaristina vuosina 1982-1987. Myöhemmin, lähdettyään yhtyeestä hän perusti Badlands-nimisen yhtyeen, joka toimi vuoteen 1993. Badlandsin jälkeen Lee on julkaissut kolme sooloalbumia, A Fine Pink Mist (2000), Retraced (2005) ja Runnin' With The Devil (2008).
Liettuan läänit
Liettua jaetaan kymmeneen lääniin, jotka on nimetty pääkaupunkiensa mukaan. Läänit jaetaan 60 kuntaan : yhdeksään kaupunkikuntaan, 43 kunnallispiiriin ja kahdeksaan kuntaan. Jokainen kunta jaetaan vuorostaan seniūnija-alueisiin. Aluejako luotiin vuonna 1994 ja sitä muutettiin hieman vuonna 2000.
Kartta
Kartassa on sekä läänit että kunnallispiirit. Kahdeksan kaupunkikuntaa ja kaksi kuntaa on merkitty numeroin:
Kuva:Municipalities in Lithuania.png
Avaruushissi
Avaruushissi on toistaiseksi teorian tasolla kehitelty hissi, jolla voisi nousta Maata kiertävälle radalle avaruuteen.
Dick Richards
Richard "Dick" M. Richards (s. 1936 New York, New York) on yhdysvaltalainen elokuvaohjaaja ja -tuottaja. Hän toimi valokuvaajana ennen siirtymistään elokuvien pariin 1970-luvun alussa. Hänen ohjaamiinsa elokuviin kuuluu muun muassa Raymond Chandlerin romaanin Näkemiin, kaunokaiseni perustuva Verenpunainen yö (1975). Tuottajana hän oli Oscar-ehdokkaana parhaan elokuvan palkinnon saajaksi vuoden 1982 elokuvasta Tootsie – lyömätön lyyli yhdessä toisen tuottajan Sydney Pollackin kanssa.
Avaruushissi
Konstantin Tsiolkovski esitteli avaruushissin periaatteen vuonna 1895 kirjoittamassaan artikkelissa. Teoriaa kehitti Juri Artsutanov vuonna 1960 kirjoittamassaan artikkelissa. Avaruushissi on perinteisesti esiintynyt lähinnä tieteistarinoissa, kuten Arthur C. Clarken Paratiisin suihkulähteissä, mutta tekniikan kehittymisen myötä sitä on tutkittu vakavammin.
Rakenne ja toiminta
Avaruushissin olisi sijaittava suunnilleen päiväntasaajalla ja sen Maata kiertävän huippuosan olisi kierrettävä planeetan ympäri samalla kulmanopeudella kuin planeetta pyörii, sillä muutoin varsi katkeaisi huipun loitontuessa tyvestä. Yksi avaruushissin toimintamahdollisuus olisi nostaa satelliitteja ja muita aluksia Maata kiertävälle radalle, ja yhdistää se vaijerilla maahan. Avaruushissin avulla voitaisiin myös lähettää kustannustehokkaasti laitteita kauemmaksi avaruuteen.
On ehdotettu, että vaijeri tehtäisiin nanokuiduista, jotka ovat lujia, mutta niiden nykyteknologialla saavutettava enimmäispituus ja pienet valmistusmäärät estävät käytön tällä hetkellä. Nanokuidut ovat niin kestäviä, että hissin seinämä voi olla todella ohut, alle millimetrin paksuinen, ja siten erittäin kevyt. Varsinaisen hissinauhan leveys voi olla metrin luokkaa.
Satelliitit ja avaruusalukset liikkuisivat hissiä pitkin esimerkiksi laserkäyttöisillä purjeilla varustettuna. Näin vältyttäisiin kalliin ja painavan polttoaineen kuljettamiselta yläilmoihin. Vaikka avaruushissin rakennuskustannukset nousisivat kymmeniin miljardeihin dollareihin, on laskettu, että hissi maksaisi itsensä takaisin noin kymmenessä vuodessa. Hissillä kuljetuskustannukset avaruuden ja Maan välillä olisivat vain murto-osan siitä, mitä perinteisellä polttoainekäyttöisellä avaruusraketilla tai sukkulalla.
USS New Orleans (1896)
USS New Orleans (runkonumerot PG-34 ja CL-22) oli Yhdysvaltain laivaston vuonna 1896 vesille laskettu New Orleans -luokan panssarikansiristeilijä.
Valmistus
Brasilia tilasi Amazonakseksi nimetyn aluksen Armstrong, Mitchell and Companyn Elswickin telakalta Newcastle upon Tynestä, missä köli laskettiin vuonna 1895. Alus laskettiin vesille 14. joulukuuta 1895. Alus oli lähes valmis maaliskuun alussa 1896, kun Yhdysvaltain ja Espanjan välinen jännite alkoi kasvaa. Laivastoministeri John D. Long odotti laivastoattaseoiden tiedottavan Euroopan telakoiden mahdollisuudesta myydä aluksia. Lontoossa ollut laivastoattasea luutnantti John C. Coldwell osti Brasilialta 16. maaliskuuta 1898 Amazonaksen sekä sen sisaraluksen Almirante Abreun.
Caldwell vastaanotti 18. maaliskuuta Amazonaksen Gravesendissä. Myöhemmin samana päivänä saapui USS San Francisco Gravesendiin, missä Amazonakselle oli nostettu Yhdysvaltain lippu. San Franciscon ensimmäinen upseeri Arthur P. Nazro siirrettiin Amazonaksen päälliköksi, jonka tehtävänä oli kuljettaa alus Yhdysvaltoihin. Päällikön mukana siirtyi viisi muuta upseeria ja 87 miehistönjäsentä sekä yliluutnantti George Barnettin johtamat 18 merijalkaväen sotilasta.
Mooses (veistos)
Mooses-veistos on Michelangelo Buonarrotin tekemä Raamatun Moosesta esittävä marmoriveistos, joka kuuluu hautamuistomerkkiin San Pietro in Vincoli -kirkossa Roomassa. Patsas valmistui vuosien 1513–1515 tienoilla ja sen oli määrä olla osa Julius II:n haudalle rakennettua 40 veistoksen valikoimaa, mutta rahan puutteessa monumentti jäi keskeneräiseksi. Michelangelo tarkoitti Mooses-veistoksen alkujaan huomattavasti suuremman installaation yläosaksi, eli se oli tarkoitus nähdä alhaaltapäin. Tämän vuoksi veistoksella on luonnottoman pitkä vartalo ja liioiteltu ilme. Samoin käsien verisuonet ja massiiviset hartiat ovat epätavallisen suuret suhteessa niskaan ja kaulaan.
Kuuluisana yksityiskohtana Michelangelon Mooseksella on päässään sarvet. Tämä perustuu heprean kielen epämääräisyyteen: eräs toisen Mooseksen kirjan katkelma voidaan tulkita tarkoittamaan sekä ”sarvia” että ”loistoa”. Mahdollisesti kyseessä on käännösvirhe, mutta Michelangelo ei suinkaan ollut ensimmäinen, joka kuvasi Mooseksen sarvekkaaksi.
Mooses-veistosta pidetään Michelangelon huippukauden työnä. Liioittelusta huolimatta veistos ei muutu naurettavaksi tai irvokkaaksi vaan heijastelee tekijänsä rohkeutta ja intohimoa.
Auringonvarjo
thumb|Mies istumassa rantavarjon alla.
Auringonvarjo eli päivänvarjo on sateenvarjon kaltainen suoja, jonka tarkoitus on suojata ihmistä auringon paahtavalta lämpösäteilyltä. Auringonvarjossa on avautuva suojaosa, joka on kiinni varjon varressa. Auringonvarjossa ei ole kädensijaa. Varsi kiinnitetään maahan tai muuhun tukevaan paikkaan, kuten pöytään. Monissa puutarhapöydissä on keskellä reikä auringonvarjoa varten. Monissa auringonvarjoissa on myös oma tukeva ja riittävän painava jalusta estämään varjon kaatumista ja karkaamista tuulella.
Avaruuden aurinkovarjo
Aurinkovarjo on myös tieteiskuvitelmien ja tulevaisuuden visioiden laite, jonka avulla estetään kasvihuoneilmiön eteneminen. Varjostin viedään auringon ja Maan väliin, jossa se avataan paketistaan ja levitetään siten, että pieni osa maahan tulevasta auringonvalosta peittyy.
Mahdollisesti pienelläkin muutoksella auringon valovoimassa olisi suuria vaikutuksia ilmastoon. Aurinkovarjoon käytetyn materiaalin pitää olla äärimmäisen ohutta, ja sen on oltava valtavan iso.